befruktning
Store norske leksikon,Biologi,Vitenskapsgrener i biologien,Formering
Befruktning, fertilisering, kjønnet formering, betyr at to kjønnsceller smelter sammen til en zygote. Zygoten utvikler seg til et nytt individ. En kjønnscelle inneholder som regel et enkelt sett av individenes kromosomer (haploid). Zygoten og det nye individ vil få det dobbelte kromosomtall (diploid).
Kjønnet formering ble først forklart av William Harvey i 1651 med De generatione animalium, (Hvordan dyr oppstår), der han hevdet at omne vivum ex ovo, (alt levende av egg). Lazzaro Spallanzani klargjorde i 1786 betydningen av sædcellen: De to kjønnscellene bidrar med like mange kromosomer, slik at det nye individet arver like mange anlegg fra hver av foreldrene. Arveanlegg kan også overføres utenfor kromosomer, gjennom cytoplasma, mest kjent som arv fra moren gjennom eggets cytoplasma. Les mer i Store norske leksikon Befruktning hos planter Befruktning hos dyr Befruktning hos mennesket